Diari Oficial de la Generalitat Valenciana


Sumari del DOGV 9540, del 23-02-2023 (2023/1584)

RESOLUCIÓ de 9 de febrer de 2023, del director general de Política Lingüística i Gestió del Multilingüisme, de remissió d'expedient i citació a les persones interessades en el recurs contenciós administratiu, procediment ordinari número 4/000416/3913-GK.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9540

Data del DOGV
:   23-02-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/1584


Data del document
:   09-02-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport

RESOLUCIÓ de 9 de febrer de 2023, del director general de Política Lingüística i Gestió del Multilingüisme, de remissió d'expedient i citació a les persones interessades en el recurs contenciós administratiu, procediment ordinari número 4/000416/3250-EF. [2023/1584]  
La Sala Contenciosa Administrativa, secció 4, del Tribunal Superior de Justícia de la Comunitat Valenciana ha dictat acord en el recurs interposat per Ateneu Popular de Pedreguer, contra la Resolució de 20 de setembre de 2022, del secretari autonòmic d'Educació i Formació Professional, per delegació de la consellera d'Educació, Cultura i Esport, pel que es desestima el recurs de reposició interposat contra la Resolució de 23 de juny de 2022, del director general de Política Lingüística, d'ajudes econòmiques de foment del valencià i del multilingüisme en l'àmbit social de l'exercici pressupostari 2022.  
  
L'acord, en compliment del que disposa l'article 48 de la Llei 29/1998, de 13 de juliol, reguladora de la jurisdicció contenciosa administrativa, estableix que es remeta l'expedient administratiu corresponent.  
Per això resolc:  
  
Primer  
Remetre a la Sala Contenciosa Administrativa, secció 4, del Tribunal Superior de Justícia de la Comunitat Valenciana, una còpia de l'expedient administratiu de l'expedient administratiu d'Ateneu Popular de Pedreguer en la convocatòria de concessió de subvencions, per a l'exercici pressupostari 2022, per al foment del valencià per a les institucions, entitats i associacions sense finalitat lucrativa i per a les persones jurídiques públiques i privades que realitzen projectes singulars de foment del valencià i del multilingüisme en l'àmbit social, Modalitat A, objecte del recurs, procediment ordinari número 4/000416/9385-MQ interposat per Ateneu Popular de Pedreguer, amb l'índex autenticat dels documents que s'hi contenen.  
  
Segon  
Enviar aquesta resolució, per a la seua publicació en el Diari Oficial de la Generalitat Valenciana, a l'efecte de la notificació a les persones que puguen resultar afectades per la interposició del recurs esmentat, i citar-les perquè, quan siga procedent, puguen personar-se en les actuacions en el termini de nou dies, si convé al seu dret, des de la publicació d'aquesta resolució.  
Se'ls fa saber que hauran de comparéixer degudament representats en la forma establida en els articles 23.2 i 23.3 de la Llei reguladora de la jurisdicció contenciosa administrativa.  
  
Tercer  
Remetre còpia de l'expedient administratiu a l'Advocacia de la Generalitat per a la tramitació i defensa.  
  
València, 9 de febrer de 2023.- El director general de Política Lingüística i Gestió del Multilingüisme: Rubén Trenzano Juan.